b'\n_START_ARTICLE_\nTavrin\n_START_SECTION_\nZgodovina\n_START_PARAGRAPH_\nTavrin je dobil ime po latinski besedi Taurus, kar pomeni bik ali vol. Prva sta ga iz volovskega \xc5\xbeol\xc4\x8da leta 1827 izolirala nem\xc5\xa1ka znanstvenika Friederich Tiedemann in Leopold Gmelin. V o\xc5\xbejem smislu tavrin ni amino kislina saj nima karbonske skupine, vendar pa se ga pogosto tako imenuje v znanstveni literaturi. Vsebuje pa sulfatno skupino in se lahko imenuje amino sulfonska kislina.\n_START_SECTION_\nBiosinteza\n_START_PARAGRAPH_\nSinteza tavrina v sesalcih poteka v trebu\xc5\xa1ni slinavki.\n_START_SECTION_\nKemija\n_START_PARAGRAPH_\nKemijsko je tavrin brezbarvna kristalna substanca z molekulsko formulo C\xe2\x82\x82H\xe2\x82\x87NO\xe2\x82\x83S, oblikovana s hidrolizo tavroholne kisline ali dekarboksilacijo cisteina. Prisotna je v \xc5\xbeol\xc4\x8du kot tudi v sokovih in teko\xc4\x8dinah mi\xc5\xa1ic, plju\xc4\x8d in \xc5\xbeiv\xc4\x8dnih vlaken mnogih \xc5\xbeivali. Kot taka je ena izmed manj znanih amino kislin, a vendar igra nekaj pomembnih vlog v telesu, zlasti je klju\xc4\x8dna za novorojence mnogih \xc5\xbeivalskih vrst._NEWLINE_Tavrin je ob metioninu, cistinu in cisteinu \xc5\xbeveplova amino kislina. Molekula ima sestavo: H\xe2\x82\x82N-CH\xe2\x82\x82-CH\xe2\x82\x82-SO\xe2\x82\x83H\n_START_SECTION_\nFiziolo\xc5\xa1ke funkcije\n_START_PARAGRAPH_\nTavrin je vezan preko amino skupine s kislino in holno kislino v obliki \xc5\xbeol\xc4\x8dnih soli natrija. Nizka pKa tavrinska kislina zagotavlja, da je ta molekula negativno nabita v vrednosti pH, ki jih najdemo v \xc4\x8drevesnem traktu in s tem izbolj\xc5\xa1uje povr\xc5\xa1insko lastnost holne konjugirane kisline. Tavrin prehaja v kri mo\xc5\xbeganov in je vpleten v \xc5\xa1iroko paleto fiziolo\xc5\xa1kih pojavov, vklju\xc4\x8dno z zaviranjem \xc5\xbeiv\xc4\x8dnega prenosa, dolgoro\xc4\x8dno okrepitvijo , stabilnostjo membrane, povratno inhibicijo nevtrofilcev/makrofagov dihal, ureditev ma\xc5\xa1\xc4\x8dobnega tkiva in mo\xc5\xbenostjo prepre\xc4\x8devanja debelosti, homeostazo kalcija, okrevanje po osmotskem \xc5\xa1oku in preventivnimi epilepti\xc4\x8dnimi napadi. Prav tako deluje kot antioksidant in \xc5\xa1\xc4\x8diti pred toksi\xc4\x8dnostjo razli\xc4\x8dnih snovi (npr. svinca in kadmija). Poleg tega je dokazano, da tavrin prepre\xc4\x8duje oksidativni stres. Leta 2008 je \xc5\xa1tudija pokazala, da tavrin zmanj\xc5\xa1uje izlo\xc4\x8danje B100 apolipoproteina in ma\xc5\xa1\xc4\x8dob v pomo\xc5\xbenih G2 celicah. Visoke koncentracije serumskih lipidov in apolipoproteina B100 (bistvena strukturna komopnenta VLDL in LDL) so glavni dejavniki tveganja za aterosklerozo in bolezni srca in o\xc5\xbeilja. Zato je mo\xc5\xbeno, da je dodajanje tavrina koristno za prepre\xc4\x8devanje teh bolezni. V letu 2003 so dokazali, da se je telesna masa ljudi, ki so sodelovali v preiskusu bistveno zmanj\xc5\xa1ala. Te ugotovitve so skladne s \xc5\xa1tudijami na \xc5\xbeivalih. Za tavrin je bilo dokazano, da pomaga ljudem s kongestivnim sr\xc4\x8dnim popu\xc5\xa1\xc4\x8danjem z ve\xc4\x8djo mo\xc4\x8djo srca in u\xc4\x8dinkovitej\xc5\xa1im kr\xc4\x8denjem sr\xc4\x8dnih mi\xc5\xa1ic._NEWLINE_Ugotovljeno je, da je raven tavrina bistveno ni\xc5\xbeja pri vegetarijancih, kot pri tistih, ki jedo standardno prehrano. Taurin je potreben za normalno delovanje skeletnih mi\xc5\xa1ic. To se je pokazalo v \xc5\xa1tudiji leta 2004 z uporabo mi\xc5\xa1i z genskim pomanjkanjem tavrina. Imele so skoraj popolno iz\xc4\x8drpanost skeletnih in sr\xc4\x8dnih mi\xc5\xa1ic. Te mi\xc5\xa1i so imela za skoraj 80\xc2\xa0% ni\xc5\xbeje fizi\xc4\x8dne zmogljivoti v primerjavi z drugimi mi\xc5\xa1imi._NEWLINE_V drugi \xc5\xa1tudiji na podganah z diabetesom je dokazano, da je tavrin bistveno zmanj\xc5\xa1al telesno maso in krvni sladkor. Prav tako je bilo leta 2008 dokazano na diabeti\xc4\x8dnih zajcih zmanj\xc5\xa1anje glukoze v serumu za 30\xc2\xa0%. V skladu z eno izmed \xc5\xa1tudij na ljudeh uporaba tavrina v dnevnih odmerkih 1,5 g tavrina ni pomembno vplivala na izlo\xc4\x8danje insulina oz. ni vplivala na ob\xc4\x8dutljivosti na insulin._NEWLINE_Dokazano je, da lahko tavrin izvaja ugodnen u\xc4\x8dinek pri prepre\xc4\x8devanju sladkorne bolezni.\n_START_SECTION_\nPovpre\xc4\x8dna dnevna poraba iz hrane\n_START_PARAGRAPH_\nTavrin se naravno pojavlja v hrani, predvsem v morski hrani in mesu. Povpre\xc4\x8dni dnevni vnos je pribli\xc5\xbeno 58\xc2\xa0mg, pri vegetarijanski prehrani pa je nizek oz. zanemarljiv. Razli\xc4\x8dne \xc5\xa1tudije so pokazale razli\xc4\x8den vnos s prehrano, tako, da se ocenjuje, da je dnevni vnos tavrina nekje od 40 do 400\xc2\xa0mg na dan.\n_START_SECTION_\nEnergijski napitki\n_START_PARAGRAPH_\nKljub temu, da je prisoten v \xc5\xa1tevilnih energijskih napitkih (na primer v Red Bullu), ni dokazano, da resni\xc4\x8dno daje energijo. Tavrin se redno uporablja kot sestavina v energijskih pija\xc4\x8dah z vsebnostjo nekje 1000\xc2\xa0mg na enoto, ponekod tudi do 2000\xc2\xa0mg na enoto. \xc5\xa0tudija Evropske agencije za varnost hrane iz leta 2003 ni na\xc5\xa1la \xc5\xa1kodljivih u\xc4\x8dinkov za do 1000\xc2\xa0mg tavrina na kilogram telesne te\xc5\xbee na dan, vendar u\xc4\x8dinkov tavrina ni preverjala v kombinaciji z drugimi sestavinami v energijskih pija\xc4\x8dah._NEWLINE_Pregled objavljen leta 2008 ni na\xc5\xa1el nobenega dokumentiranega poro\xc4\x8dila o negativnih oz. pozitivnih u\xc4\x8dinkih na zdravje (povezan s koli\xc4\x8dino tavrina v energijski pija\xc4\x8di), zato zaklju\xc4\x8dujejo, da so vsebnosti guarane, tavrina in ginsenga v energijskih pija\xc4\x8dah tako nizke, da naj ne bi imele terapevtskih koristi ali neza\xc5\xbeelenih u\xc4\x8dinkov.\n_START_SECTION_\nToksi\xc4\x8dnost\n_START_PARAGRAPH_\nTavrin je vklju\xc4\x8den v \xc5\xa1tevilne temeljne fiziolo\xc5\xa1ke procese, katerih vloga ni povsem razumljiva in je vpliv visokih odmerkov tavrina na te procese dokaj negotov. Med testiranjem tavrina se je pri nekaterih bolnikih z epilepsijo pojavilo znatno pove\xc4\x8danje plazemske koncentracije rastnega harmona, kar ka\xc5\xbee potencial za spodbujanje hipotalamusa in spreminjanje nevroendokrene funkcije. Obstaja znamenje, da ima tavrin (2g/dan) dolo\xc4\x8deno funkcijo pri vzdr\xc5\xbeevanju in morda tudi indukciji luskavice. Morda pa bi bilo potrebno tudi upo\xc5\xa1tevati, da je absorbcija tavrina hitrej\xc5\xa1a pri pija\xc4\x8di, kot pa pri hrani.\n_START_SECTION_\nV prehrani \xc5\xbeivali\n_START_PARAGRAPH_\nTavrin je bistvena prehranjevalna zahteva za zdravje ma\xc4\x8dk, saj te brez tavrina ne morejo sintetizirati spojine.Pomankanje tavrina pri mackah povzro\xc4\x8da po\xc4\x8dasno razpadanje mre\xc5\xbenice,kar je vzrok za njihove te\xc5\xbeave z o\xc4\x8dmi in kon\xc4\x8dno nepozdravljivo slepoto - to stanje imenujemo degeneracija osrednje mre\xc5\xbenice . Tako so v (AAFCO) Association of American Feed Control uradniki zahtevali da mora vsa suha in mokra hrana vsebovati tavrin (suha 0,1\xc2\xa0%, mokra 0,2\xc2\xa0% tavrina). Raziskave ka\xc5\xbeejo, da je prav tako tavrin bistvenega pomena za razvoj nekaterih ptic.Te ptice hranijo svoje mladi\xc4\x8de z pajki, ki \xc5\xa1e posebej bogati s tavrinom. Raziskovalci so primerjali razvoj ptic, ki so bile kot mladi\xc4\x8di krmljene s tavrinom bogato hrano in druge , ki pri krmljenju niso dobile tavrina. Ugotovili so, da se ptice krmljene s tavrinom bolj izpostavljajo tveganjem in so bolj spretne pri prostorskih u\xc4\x8dnih nalogah.'